Viimase kahekümne aasta jooksul läbi loetud vaimses kirjanduses jooksebki lõpuks välja see, et valgustunu ei vajagi enam midagi ja tal ei ole enam mingeid soove. Saladuse film ja raamatud on andnud mulle häid ideid enda vaimu arendamiseks, mitte asjade saamiseks. Kuskilt neist loetud raamatutest on läbi jooksnud mõte, et asjade visualiseerimine ja saamine peaks andma kindluse tunde, et ma olen kõikvõimas ja suudan kõike asju saavutada ning  peale seda peaks saabuma arusaam, et ma saan kõik selle, mida ma vajan siin füüsilises maailmas eksisteerimiseks ja liigun edasi valgustunuks saamise poole.